Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: A felsõoktatásról szóló 2005. évi CXXXIX. törvény egyházi felsõoktatási intézményekre vonatkozó külön rendelkezései
Paragraph Index: 353

2. A VAISNAVA JÓGAMESTER ALAPKÉPZÉSI SZAK 1. Az alapképzési szak megnevezése: Vaisnava jógamester 2. Az alapképzési szakon szerezhetõ végzettségi szint és a szakképzettség oklevélben szereplõ megjelölése: – végzettségi szint: alapfokozat (baccalaureus, bachelor; rövidítve: BA); – szakképzettség: vaisnava jógamester, dzsnyána-jóga szakirányon; vaisnava jógamester, bhakti-jóga szakirányon – szakképzettség angol nyelvû megnevezése: Vaisnava Yogamaster – választható szakirányok: dzsnyána-jóga, bhakti-jóga 3. Képzési terület: hittudomány 4. A képzési idõ félévekben: 6 félév 5. Az alapfokozat megszerzéséhez összegyûjtendõ kreditek száma: 180 kredit 6. A képzés célja: A Vaisnava jógamester szakon folyó oktatás célja a vaisnava hittudományban jártas olyan szakemberek képzése, akik alapszinten ismerik a jógaszentírásokat és ezek magyarázatait, a jógahagyományokhoz kapcsolódó vallásfilozófiát és azok alkalmazását, a hinduizmus irányzatait, különös tekintettel a vaisnavizmusra, a vaisnavizmus nyugati elterjedésének történetét és körülményeit. Ismerik a szanszkrit nyelvet, a jóga különféle gyakorlati elemeit (ászanák, meditáció és légzõgyakorlatok), illetve azok élettani hatásait, valamint az általános anatómiát, élettant, s az általános egészségtannal kapcsolatos ismereteket. Ismerik a jóga valódi szerepét és lehetõségeit a mai ember életében s mindezeket képesek továbbadni, tanítani és fejleszteni. 9. Szakmai gyakorlat: Az oklevél megszerzésének feltétele a külsõ intézményben, vagyis a Magyarországi Krisna-tudatú Hívõk Közössége somogyvámosi központjában, az 5. félév elõtt végzett 80 órás szakmai gyakorlat. 10. Nyelvi követelmények: Az alapfokozat megszerzéséhez államilag elismert, legalább középfokú (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes